CELEX: 32021R2269
Language: da
Date: 2021-12-15 00:00:00
Title: Europa-Parlamentets og Rådets forordning (EU) 2021/2269 af 15. december 2021 om ændring af forordning (EU) 2018/1091 for så vidt angår Unionens bidrag til integrerede landbrugsstatistikker under Rådets forordning (EU, Euratom) 2020/2093 om fastlæggelse af den flerårige finansielle ramme for årene 2021-2027 (EØS-relevant tekst)

21.12.2021   
               
               
                  DA
               
               
                  Den Europæiske Unions Tidende
               
               
                  L 457/1
               
            
         EUROPA-PARLAMENTETS OG RÅDETS FORORDNING (EU) 2021/2269
         af 15. december 2021
         om ændring af forordning (EU) 2018/1091 for så vidt angår Unionens bidrag til integrerede landbrugsstatistikker under Rådets forordning (EU, Euratom) 2020/2093 om fastlæggelse af den flerårige finansielle ramme for årene 2021-2027
         (EØS-relevant tekst)
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 338, stk. 1,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         efter den almindelige lovgivningsprocedure (1), og
         ud fra følgende betragtninger:
         
                     (1)
                  
                  
                     Ved Europa-Parlamentets og Rådets forordning (EU) 2018/1091 (2) fastsættes det, at medlemsstaterne skal indsamle og levere de centrale strukturelle data og de moduldata, der vedrører landbrugsbedrifter (henholdsvis »centrale data« og »moduldata«) for referenceårene 2023 og 2026.
                  
               
                     (2)
                  
                  
                     Til gennemførelsen af undersøgelserne af landbrugsbedrifternes struktur og for at opfylde Unionens informationskrav kræves der betydelige budgetmidler fra medlemsstaterne og Unionen.
                  
               
                     (3)
                  
                  
                     Medlemsstaterne modtager er finansielt tilskud fra Unionen til dækning af maksimalt 75 % af omkostningerne til indsamling af centrale data og moduldata for referenceårene 2023 og 2026, jf. dog de fastsatte maksimumsbeløb, der er angivet i forordning (EU) 2018/1091.
                  
               
                     (4)
                  
                  
                     Ved forordning (EU) 2018/1091 fastsættes finansieringsrammen for hele varigheden af den flerårige finansiel ramme (FFR) og omfatter en bestemmelse om fastsættelse af det beløb, der skal tildeles til yderligere dataindsamling inden for rammerne af den efterfølgende FFR til dækning af undersøgelserne af landbrugsbedrifternes struktur for referenceårene 2023 og 2026.
                  
               
                     (5)
                  
                  
                     Den efterfølgende FFR for årene 2021-2027 blev fastsat ved Rådets forordning (EU, Euratom) 2020/2093 (3).
                  
               
                     (6)
                  
                  
                     I overensstemmelse med forordning (EU) 2018/1091 skal Unionens bidrag til integrerede landbrugsstatistikker under FFR for årene 2021-2027 fastsættes af Europa-Parlamentet og Rådet på baggrund af et forslag fra Kommissionen efter datoen for ikrafttrædelsen af forordning (EU, Euratom) 2020/2093.
                  
               
                     (7)
                  
                  
                     Det foreslåede beløb for årene 2021-2027 bør kun finansiere undersøgelserne af landbrugsbedrifternes struktur i 2023 og 2026, herunder omkostningerne i forbindelse med forvaltning, vedligeholdelse og udvikling af de databaser, der anvendes af Kommissionen til at bearbejde data leveret af medlemsstaterne.
                  
               
                     (8)
                  
                  
                     Endvidere bør henvisningen i forordning (EU) 2018/1091 til Det Forenede Kongerige efter dets udtræden af Unionen udgå.
                  
               
                     (9)
                  
                  
                     Forordning (EU) 2018/1091 bør derfor ændres i overensstemmelse hermed.
                  
               
                     (10)
                  
                  
                     Udvalget for det Europæiske Statistiske System, der er nedsat i medfør af artikel 7 i Europa-Parlamentets og Rådets forordning (EF) nr. 223/2009 (4), er blevet hørt.
                  
               
                     (11)
                  
                  
                     Denne forordning bør træde i kraft hurtigst muligt dagen efter offentliggørelsen i Den Europæiske Unions Tidende for at sikre, at medlemsstaterne modtager støtte fra Unionen i tide så deres nationale statistiske kontorer kan forberede indsamlingen af data for referenceåret 2023 —
                  
               VEDTAGET DENNE FORORDNING:
         
            Artikel 1
            I forordning (EU) 2018/1091 foretages følgende ændringer:
            
                        1)
                     
                     
                        I artikel 13 foretages følgende ændringer:
                        
                                    a)
                                 
                                 
                                    I stk. 4 foretages følgende ændringer:
                                    
                                                i)
                                             
                                             
                                                Indledningen affattes således:
                                                »For de samlede omkostninger til indsamling af både centrale data og moduldata for referenceårene 2023 og 2026 begrænses Unionens finansielle tilskud til de maksimumsbeløb, der er anført nedenfor:«.
                                             
                                          
                                                ii)
                                             
                                             
                                                Litra c) affattes således:
                                                
                                                            »c)
                                                         
                                                         
                                                            2 000 000 EUR pr. land til Bulgarien, Tyskland, Ungarn og Portugal«.
                                                         
                                                      
                                          
                              
                                    b)
                                 
                                 
                                    Stk. 5 udgår.
                                 
                              
                                    c)
                                 
                                 
                                    Stk. 7 affattes således:
                                    
                                       »7.   Unionens finansielle bildrag til de tilskud, der er omhandlet i nærværende artikels stk. 2, finansieres af Den Europæiske Garantifond for Landbruget i henhold til artikel 4, stk. 2, litra d), i forordning (EU) nr. 1306/2013 og, fra den 1. januar 2023, i henhold til artikel 5, stk. 3, litra d), i Europa-Parlamentets og Rådets forordning (EU) 2021/2116 (*1).
                                    
                                    
                                       (*1)  Europa-Parlamentets og Rådets forordning (EU) 2021/2116 af 2. december 2021 om finansiering, forvaltning og overvågning af den fælles landbrugspolitik og om ophævelse af forordning (EU) nr. 1306/2013 (EUT L 435 af 6.12.2021, s. 187).«"
                        
                                 
                              
                  
                        2)
                     
                     
                        Artikel 14, stk. 1, affattes således:
                        
                           »1.   Unionens finansieringsramme for gennemførelsen af programmet for dataindsamling for referenceårene 2023 og 2026, herunder de nødvendige bevillinger til forvaltning, vedligeholdelse og udvikling af de databasesystemer, der anvendes i Kommissionen til bearbejdning af de data, der leveres af medlemsstaterne i henhold til denne forordning, fastsættes til 40 000 000 EUR for den periode, som er dækket af Rådets forordning (EU, Euratom) 2020/2093 (*2).
                        
                        
                           (*2)  Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027 (EUT L 433 I af 22.12.2020, s. 11).«"
                        
                     
                  
         
            Artikel 2
            Denne forordning træder i kraft på dagen efter offentliggørelsen i Den Europæiske Unions Tidende.
            
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Strasbourg, den 15. december 2021.
            
               
                  På Europa-Parlamentets vegne
               
               D. M. SASSOLI
               
                  Formand
               
            
            
               
                  På Rådets vegne
               
               A. LOGAR
               
                  Formand
               
            
         
         
            (1)  Europa-Parlamentets holdning af 23.11.2021 (endnu ikke offentliggjort i EUT) og Rådets afgørelse af 12.12.2021.
         
            (2)  Europa-Parlamentets og Rådets forordning (EU) 2018/1091 af 18. juli 2018 om integrerede landbrugsstatistikker og om ophævelse af forordning (EF) nr. 1166/2008 og (EU) nr. 1337/2011 (EUT L 200 af 7.8.2018, s. 1
            ).
         
         
            (3)  Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027 (EUT L 433 I af 22.12.2020, s. 11).
         
            (4)  Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af Europa-Parlamentets og Rådets forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 31.3.2009, s. 164).